CELEX: 62018CN0697
Language: fi
Date: 2018-11-07 00:00:00
Title: Asia C-697/18: Ennakkoratkaisupyyntö, jonka Tribunal Económico Administrativo Central de Madrid (Espanja) on esittänyt 7.11.2018 – Televisión Autonómica de Castilla La Mancha v. Agencia Estatal de la Administración Tributaria (AEAT)

25.2.2019   
            
            
               FI
            
            
               Euroopan unionin virallinen lehti
            
            
               C 72/6
            
         
      Ennakkoratkaisupyyntö, jonka Tribunal Económico Administrativo Central de Madrid (Espanja) on esittänyt 7.11.2018 – Televisión Autonómica de Castilla La Mancha v. Agencia Estatal de la Administración Tributaria (AEAT)
      (Asia C-697/18)
      (2019/C 72/07)
      Oikeudenkäyntikieli: espanja
      
         Ennakkoratkaisua pyytänyt tuomioistuin
      
      Tribunal Económico Administrativo Central de Madrid
      
         Pääasian asianosaiset
      
      
         Kantaja: Televisión Autonómica de Castilla La Mancha
      
         Vastaaja: Agencia Estatal de la Administración Tributaria (AEAT)
      
         Ennakkoratkaisukysymykset
      
      
                  1)
               
               
                  Voidaanko kuvatun kaltaisia yrityksiä käsitellä arvonlisäverotuksessa yhdessä ne omistavien julkisoikeudellisten yhteisöjen kanssa yhtenä verovelvollisena direktiivin 2006/112/EY (1) 11 artiklassa säädetyn mukaisesti?
               
            
                  2)
               
               
                  Jos edelliseen kysymykseen vastataan myöntävästi, onko katsottava, ettei mainittujen yritysten saamaa rahoitusta, joka on peräisin ne omistavilta julkisoikeudellisilta yhteisöiltä, voida pitää missään tapauksessa vastikkeena arvonlisäveron alaisista palvelusuorituksista?
               
            
                  3)
               
               
                  Kun kyseessä on näiden yritysten maksaman arvonlisäveron vähentäminen, olisiko kyseisen yhden verovelvollisen määritettävä vähennettävä määrä direktiivin 2006/112/EY 168 artiklassa säädetyn mukaisesti sen harjoittaman toiminnan perusteella?
               
            
                  4)
               
               
                  Kun kyse on erityisesti julkisesta televisiotoiminnasta ja kun oletetaan, että tällainen toiminta voidaan jakaa sen luonteen puolesta kahtia, ja kun oletetaan niin ikään, että kyseisiä yrityksiä käsitellään yhdessä niiden enemmistöomistajana olevan julkisoikeudellisen yhteisön kanssa yhtenä verovelvollisena, olisiko vähennyskelpoisena pidettävä ainoastaan sitä osaa maksetusta arvonlisäverosta, jonka voidaan katsoa liittyvän niiden liiketoimintaan?
               
            
         (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL 2006, L 347, s. 1).